Ved røveriet 23. december blev en mor og hendes to døtre blev truet med skydevåben og bagbundet med gaffatape. Tre maskerede røvere stak afsted med nogle få tusinde kroner fra et pengeskab, og politiet er ret sikre på, at det skete i den sorte Peugeot, fortæller P4 Nordjylland. Bilen blev dagen efter røveriet fundet afbrændt få minutter før middagstid ved Kammerherrevej og Hjortsholmvej i Støvring. Her er der også fundet dækaftryk efter en anden bil, som politiet mener, røverne er fortsat i. POlitiet søger vidner Vicepolitiinspektør Frank Olsen fra Nordjyllands Politi siger, at politiet gerne vil høre fra folk i Støvring, som har bemærket noget ved middagstid juleaften i området, hvor den udbrændte Peugot blev fundet. Frank Olsen oplyser videre, at bilen blevet stjålet på Gartnervangen i Nibe den 21. december mellem klokken seks og syv om morgenen. - Og her hører vi naturligvis også gerne fra nibenitter, der har bemærket noget i en morgentime, siger han.

Referat:
En sort Peugeot 407 spiller ifølge politiet en vigtig rolle i den opsigtsvækkende røverisag fra Gravlev